De la claxoane și țipete de bucurie, francezii au trecut la confruntări de stradă la Paris și în alte orașe, după victoria stângii
Câteva mii de persoane s-au adunat în Place de la Republique din Paris duminică, la scurt timp după anunțarea primelor estimări ale rezultatelor celui de-al doilea tur de scrutin al alegerilor legislative anticipate. Aplauze, claxoane, țipete de bucurie... Simpatizanții Noului Front Popular, în majoritate, au salutat zgomotos sosirea alianței stângii în frunte la alegeri. Sărbătoarea a fost ulterior umbrită de o serie de tensiuni care au izbucnit în cursul serii, soldate cu confruntări cu forțele de ordine, scrie Le Parisien.